CELEX: 32013R0728
Language: et
Date: 2013-07-25 00:00:00
Title: Komisjoni rakendusmäärus (EL) nr 728/2013, 25. juuli 2013 , teatavate kaupade klassifitseerimise kohta kombineeritud nomenklatuuris

30.7.2013   
            
            
               ET
            
            
               Euroopa Liidu Teataja
            
            
               L 203/1
            
         KOMISJONI RAKENDUSMÄÄRUS (EL) nr 728/2013,
   25. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (1), eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Pöördratas, mis koosneb järgmistest osadest:
                  
                              —
                           
                           
                              ristkülikukujuline roostevabast terasest nelja kruviavaga plaat mõõtmetega umbes 14 × 10 cm,
                           
                        
                              —
                           
                           
                              kahvlikujuline roostevabast terasest korpus pöördlaagriga, mis pöörleb 360°,
                           
                        
                              —
                           
                           
                              kummirehv läbimõõduga umbes 13 cm ja laiusega umbes 4 cm,
                           
                        
                              —
                           
                           
                              laagriga plastvelg.
                           
                        Pöördratast saab monteerida mitmesuguste esemete külge, näiteks kärud, haiglavoodid ja muud mööbliesemed.
                  
                      (1) Vt pilt.
               
               
                  7326 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 7326 ja 7326 907326 90 98 sõnastusega.
                  Toodet ei või klassifitseerida rubriiki 8302, kuna sellesse rubriiki kuuluvad ainult pöördrattad läbimõõduga kuni 75 mm või laiusega kuni 30 mm (vt grupi 83 märkus 2).
                  Pöördratta kavandatud peamine kasutusotstarve ei ilmne selle objektiivsetest omadustest, kuna see on võrdselt kasutatav näiteks rubriigi 8716 (kärud), 9402 (haiglavoodid) või 9403 (muud mööbliesemed) toodetel. Seega ei või pöördratast klassifitseerida konkreetse toote osaks.
                  Pöördratas on mitmest materjalist (roostevaba teras, kummi ja plast) komplekttoode. Komponent, mis annab pöördrattale tema põhiomaduse, on roostevabast terasest korpus, kuna see on pöördratta konstruktsiooni alus.
                  Seega tuleb pöördratas klassifitseerida CN-koodi 7326 90 98 alla muuks raud- või terastooteks.
               
            
         
      
         (1)  Pilt on üksnes illustratsiooniks.